Diari Oficial de la Generalitat Valenciana


Sumari del DOGV 5916, del 18-12-2008 (2008/14664)

Resolució de 2 de desembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució de les instal·lacions del projecte anomenat LAT simple circuit des del suport 1935 fins al suport 1443 per a la interconnexió L-18 Bétera i L-9 Hospital, partida del barranc Sirer, als termes municipals de Bétera i Náquera. Expedient número ATLINE/2002/419/46; JUEXPR 2008/2.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5916

Data del DOGV
:   18-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14612


Data del document
:   02-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Bétera
    * Nàquera
    * expropiació
    * administració regional

Resolució de 2 de desembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució de les instal·lacions del projecte anomenat LAT simple circuit des del suport 1935 fins al suport 1443 per a la interconnexió L-18 Bétera i L-9 Hospital, partida del barranc Sirer, als termes municipals de Bétera i Náquera. Expedient número ATLINE/2002/419/46; JUEXPR 2008/2. [2008/14295]  
Per Resolució del Servici Territorial d'Energia de València de la Conselleria d'Infraestructures i Transport de la Generalitat, de 20 de setembre de 2007, es va atorgar a Iberdrola Distribución Eléctrica, SAU, autorització administrativa per a la construcció de les instal·lacions corresponents al projecte anomenat LAT simple circuit des del suport 1935 fins al suport 1443 per a la interconnexió L-18 Bétera i L-9 Hospital, partida del barranc Sirer, als termes municipals de Bétera i Náquera, a la província de València, es va aprovar el projecte d'execució i es va declarar, en concret, la utilitat pública, després de la informació pública corresponent. La declaració d'utilitat pública esmentada d'acord amb el que disposa l'article 54 de la Llei 54/1997, de 27 de novembre, del Sector Elèctric, comporta implícitament la necessitat d'ocupació dels béns i drets afectats i implica la urgent ocupació d'estos, i se'ls ha d'aplicar el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
Per això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari establit en l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si calguera, el de les d'ocupació definitiva, de conformitat amb el procediment que establix l'article esmentat.  
Totes les persones interessades, així com aquelles que siguen titulars de qualssevol classe de drets i interessos sobre els béns afectats, hauran d'acudir personalment o representats per una persona degudament autoritzada, i hauran d'aportar els documents acreditatius de la titularitat i l'últim rebut de la contribució. Poden anar acompanyats dels seus perits i d'un notari, si ho consideren oportú, amb despeses a càrrec seu.  
L'alçament d'actes tindrà lloc el pròxim dia 29 de gener de 2009, a l'Ajuntament de Bétera, a partir de les 9.30 hores i a l'Ajuntament de Náquera a partir de les 10.45 hores.   
L'orde d'alçament d'actes es comunicarà a cada persona interessada per mitjà de l'oportuna cèdula de citació i la relació de titulars convocats s'exposarà en el tauler d'edictes dels ajuntaments indicats i al final d'este anunci.  
Cal comunicar que esta publicació es realitza també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no s'haguera pogut realitzar.  
En l'expedient d'expropiació Iberdrola Distribución Eléctrica, SAU, tindrà la condició de beneficiària de l'expropiació.  
València, 2 de desembre de 2008.- El conseller d'Infraestructures i Transport: Mario Flores Lanuza.  
Línia aèria trifàsica a 20 kV, de simple circuit, des del suport que cal substituir número 1935 fins al suport que cal substituir 1443 per a la interconnexió de les LAMT existents, línia 18 Bétera i   
9 Hospital de la ST Campo Olivar, entre els termes municipals de Bétera i Náquera (València)  
  
\* \* \* \* \* \* \* \* \* \* \* \* \* \* \* \* \* \* \* \* \*  
Línea aérea trifásica a 20 kv, de simple circuito, desde el apoyo a sustituir nº 1935 hasta el apoyo a sustituir nº 1443 para interconexionar las Lamt existentes, línea 18 Bétera y   
9 Hospital de la ST Campo Olivar, entre los términos municipales de Bétera y Náquera (Valencia)  
